google/wiki40b huggingface dataset:
सेवई

सेवई या संथकई दक्षिण भारत में बहुत प्रसिद्ध हैं, खासकर तमिलनाडु (कोंगुनाडु क्षेत्र) और कर्नाटक में, ये एक प्रकार के चावल से बने नूडल होते हैं। अन्य अनाजों की बनी हुई संथकई का प्रचालन भी धीरे-धीरे बढ़ता जा रहा है, जैसे गेंहू, रागी आदि।
सेवई/संथकई अपनी ही शैली के एक अन्य खाद्य पदार्थ इडियप्पम से विशेष रूप से अलग है, यह अंतर इनके बनाने में प्रयोग की जाने वाली सामग्रियों, बनाने की विधि और उत्सारण के बाद इनके द्वारा बनाये गए पकवानों के फलस्वरूप है। सेवई सुबह के नाशेत/ रात के भोजन के रूप में प्रचलित है और यह माना जाता है कि यह सरलतापूर्वक पाच्य होती है क्योंकि यह बिना तेल के या बहुत ही कम तेल में बनायी जा सकती है और इसे भाप द्वारा भी पकाया जा सकता है।

सेवई की सामग्री

घर पर बनायी गयी सेवई प्रायः 100 प्रतिशत चावल (निश्चित रूप से, पानी और नमक सहित) द्वारा ही बनायी जाती है जबकि सूखी राइस स्टिक्स में प्रायः कुछ अन्य पदार्थ भी मिले होते हैं जैसे साबूदाना, मक्के का आटा आदि।
इंस्टैंट राइस नूडल्स में पड़ने वाले अन्य पदार्थों में व्हीट ग्लूटन (आटे का लस) ग्वार गम (ग्वार के पौधे से प्राप्त होने वाला गोंद), खाद्य स्टार्च आदि आते हैं।

सेवई के अन्य नाम

तमिलनाडु के पश्चिमी भागों में सेवई को संथकई कहते हैं। कन्नड़ में इसे 'शाविगे' कहते हैं। साधारण बोलचाल में लोग सेवई के लिए इडियप्पम और सेमिया (वर्मीसेली) शब्दों का इस्तेमाल भी करते हैं, हालांकि ये खाद्य पदार्थ कई मायनों में सेवई से भिन्न होते हैं। तमिल भाषा में इन्हें इस प्रकार लिखा जाता है, சந்தகை, சந்தவம், சந்தவை.

सेवई से बनाये जाने वाले पकवान

सेवई को प्रायः नीबू, इमली, टमाटर, नारियल, दही आदि के द्वारा स्वादिष्ट बनाया जाता है और गर्म खाने करने पर इसका स्वाद सबसे अच्छा लगता है। सादी सेवई के साथ लिए जाने वाली चीजों में मीठा किया गया नारियल का दूध, बनाना सुगर और घी सबसे ज्यादा प्रचलित हैं, कुछ अन्य पदार्थों में कुज्हम्बू, अनेकों सब्जियां से बना कोरमा और मटन/चिकन/ मछली का कोरमा आदि हैं।
यूरोपीय दक्षिणी वेधशाला

गैलेरी

यह तस्वीरें ESO सूची की शीर्ष-100 से है।

इतिहास

सारे विडियो अंग्रेजी भाषा में है।
सिलिसिक अम्ल

सिलिसिक अम्ल एक अकार्बनिक यौगिक है।
संगम (फ़िल्म)

संक्षेप

सुन्दर (राज कपूर), गोपाल (राजेन्द्र कुमार) और राधा (वैजयंतीमाला) बचपन से दोस्त रहते हैं। बड़े होने के बाद राधा से सुन्दर प्यार करने लगता है, पर वो गोपाल को पसंद करते रहती है। जब सुन्दर अपने प्यार के बारे में गोपाल को बताता है तो गोपाल अपने प्यार को मन में ही दबा देता है।
सुन्दर भारतीय वायुसेना में शामिल हो जाता है और उसे कश्मीर में एक मिशन पर जाना होता है। वो जाने से पहले गोपाल से वादा लेता है कि वो किसी को भी राधा और उसके बीच नहीं आने देगा और ऐसा बोल कर वो चले जाता है। इसके बाद उसका विमान नष्ट होने की खबर आती है, जिससे सभी मान लेते हैं कि उसकी मौत हो चुकी है। सुन्दर के मर जाने के बाद, राधा से अपने दिल की बात कहने के लिए गोपाल एक प्रेम पत्र लिखता है, और वो उस पत्र को लेकर अपने पास कहीं छुपा लेती है। दोनों शादी करने की सोचते रहते हैं कि तभी सुन्दर पूरी तरह सुरक्षित और अच्छे हालत में वापस आ जाता है। सुन्दर को देख कर गोपाल फिर से अपने प्यार को मन में ही दबा लेता है। सुन्दर वापस आने के बाद वो राधा को शादी के लिए मनाने की कोशिश करते रहता है और बाद में उन दोनों की शादी भी हो जाती है।
शादी के बाद सुन्दर बहुत खुश रहता है, क्योंकि उसका सपना अब हकीकत बन चुका है। राधा भी अपने दिमाग से गोपाल को निकाल देती है और उससे बोलती है कि वो उसके और उसके पति से दूर रहे, ताकि उसके पास रहने से उसे कष्ट होता है। दोनों की शादीशुदा जिंदगी अच्छी चल रही होती है कि एक दिन सुन्दर को बिना दस्तखत किया हुआ एक प्रेम पत्र मिलता है, जो गोपाल ने लिखा था। उस प्रेम पत्र को देख कर सुन्दर के पैरों तले जमीन खिसक जाती है, उसे लगता है कि राधा का किसी और के साथ चक्कर चल रहा है। वो बंदूक निकाल लेता है और उससे उसके प्रेमी का नाम पुछने लगता है, जिससे कि वो उस प्रेमी को मार सके, पर राधा उसे बताने से इंकार कर देती है। 
सुन्दर के मन में उस पत्र को लिखने वाले की खोज करने का जुनून सवार रहता है और उसके कारण राधा का जीवन अस्त-व्यस्त हो जाता है। वो गोपाल से इस बारे में मदद मांगती है। सुन्दर भी उस लेखक को ढूंढने में मदद के लिए गोपाल से मदद मांगने जाता है। तीनों एक ही जगह पर मिलते हैं और गोपाल ये मान लेता है कि वो पत्र उसी ने राधा के लिए लिखा था। गोपाल को इस समस्या से बाहर निकालने का कोई रास्ता नहीं सूझता है और वो सुन्दर की बंदूक ले कर खुद को गोली मार लेता है। अंत में राधा और सुन्दर वापस एक हो जाते हैं।
गरबा

गरबा गुजरात का प्रसिद्ध लोकनृत्य है। यह नाम संस्कृत के गर्भ-द्वीप से है।

परिचय

गरबा गुजरात, राजस्थान और मालवा प्रदेशों में प्रचलित एक लोकनृत्य जिसका मूल उद्गम गुजरात है। आजकल इसे पूरे देश में आधुनिक नृत्यकला में स्थान प्राप्त हो गया है। इस रूप में उसका कुछ परिष्कार हुआ है फिर भी उसका लोकनृत्य का तत्व अक्षुण्ण है।
आरंभ में देवी के निकट सछिद्र घट में दीप ले जाने के क्रम में यह नृत्य होता था। इस प्रकार यह घट दीपगर्भ कहलाता था। वर्णलोप से यही शब्द गरबा बन गया। आजकल गुजरात में नवरात्रों के दिनों में लड़कियाँ कच्चे मिट्टी के सछिद्र घड़े को फूलपत्तियों से सजाकर उसके चारों ओर नृत्य करती हैं।
गरबा सौभाग्य का प्रतीक माना जाता है और अश्विन मास की नवरात्रों को गरबा नृत्योत्सव के रूप में मनाया जाता है। नवरात्रों की पहली रात्रि को गरबा की स्थापना होती है। फिर उसमें चार ज्योतियाँ प्रज्वलित की जाती हें। फिर उसके चारों ओर ताली बजाती फेरे लगाती हैं।
गरबा नृत्य में ताली, चुटकी, खंजरी, डंडा, मंजीरा आदि का ताल देने के लिए प्रयोग होता हैं तथा स्त्रियाँ दो अथवा चार के समूह में मिलकर विभिन्न प्रकार से आवर्तन करती हैं और देवी के गीत अथवा कृष्णलीला संबंधी गीत गाती हैं। शाक्त-शैव समाज के ये गीत गरबा और वैष्णव अर्थात्‌ राधा कृष्ण के वर्णनवाले गीत गरबा कहे जाते हैं।
कोज प्रमेय

बाहरी कड़ियाँ

THE COASE THEOREM
Illustration of the Coase Theorem
Ronald H. Coase
शंकर किस्तैया

शंकर किस्तैया हिन्दू महासभा के एक क्रान्तिकारी कार्यकर्ता थे। इन्हें महात्मा गांधी का वध करने के मामले में आजीवन कारावास की सजा मिली थी। बाद में उच्च न्यायालय ने अपील करने पर छोड़ने का निर्णय दिया।
अदालत में जब गान्धी-वध का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नाथूराम गोडसे ने गान्धी के सीने में ३ गोलियाँ उतार कर उन्हें सदा सदा के लिये समाप्त कर दिया।
बहाड़ राव

बहाड़ राव परमार राजपूत राजा थे जिन्होने १३वीं शताब्दी में बाड़मेर नगर बसाया। बहाड़ राव के राज में बाड़मेर काफी समृद्ध था। 'बाड़मेर' का अर्थ है 'बार का पहाड़ी किला'। एक समय 'मालानी' के नाम से जाना जाने वाला बाड़मेर अपनी जीवन्तता के कारण पर्यटकों को बहुत भाता है।
राजेंद्र सिंह रहेलू

व्यक्तिगत जीवन

रहेलू का जन्म 22 जुलाई 1973 को पंजाब के जालंधर जिले के मेहसपुर गांव के एक कश्यप राजपूत परिवार में हुआ। वे पांच भाइ-बहिनों में सबसे छोटे हैं। उनके दो भाई और दो बहनें हैं। उनके पिता रतन सिंह एक बैंडमास्टर के रूप में काम करते थे और उनकी मां एक नौकरानी थी। रहेलू शिशु पक्षाघात से पीड़ित है। उनका विवाह जस्विंदर कौर के साथ हुआ है और उनकी रिधिमा नाम की एक बेटी है।

पावरलिफ्टिंग

उच्च माध्यमिक शिक्षा समाप्त करने के बाद, रहेलु ने पढाई छोड़ दी और अपने मित्र रितेश चन्द्र मुधीरज (जो कि स्वयं एक पावरलिफ्टर हैं) से प्रेरित हो कर पॉवरलिफ्टिंग शुरू कर दी। 1996 में पवन गोनेल्ला उनके प्रशिक्षक थे। उन्होंने अपने पहले बेंच प्रेस प्रयास पर 70 किलोग्राम उठाया और छह महीने के भीतर वह 115 किलोग्राम उठाने में सक्षम थे। उन्होंने 1997 में पंजाब ओपन मीट में पावरलिफ्टिंग में अपना पहला खिताब जीता। अगस्त 1998 में, उन्होंने हैदराबाद में आयोजित राष्ट्रीय पावरलिफ्टिंग चैम्पियनशिप जीती।
रहेलू ने ग्रीस के एथेंस में 2004 के ग्रीष्मकालीन पैरालंपिक्स में 56 किलोग्राम वर्ग में प्रतिस्पर्धा की। 157.5 किलो वजन का भार उठाने के बाद उन्होंने अंतिम स्टैंडिंग में चौथा स्थान हासिल किया। हालांकि, इस प्रतियोगिता के कांस्य पदक विजेता सीरियाई लिफ्टर युसेफ यूनिस चेख के डोपिंग के कारण अयोग्य घोषित किये जाने के बाद उन्हें तीसरे स्थान पर पदोन्नत किया गया था। इस प्रकार, उन्होंने पैरालंपिक्स के पावरलिफ्टिंग प्रतियोगिता में भारत के लिए पहला पदक जीता। 2006 में, उन्हें भारत के राष्ट्रपति द्वारा भारत के दूसरे सबसे बड़े खेल पुरस्कार 'अर्जुन पुरस्कार' से सम्मानित किया गया।
रहेलू 2008 ग्रीष्मकालीन पैरालिम्पिक्स के दो भारतीय प्रतियोगियों में से एक था। उन्होंने पावरलिफ्टिंग प्रतियोगिता में भाग लिया। उसने अंतिम चारण में कुल 170 किलोग्राम का भार उठाकर तेरह दावेदारों में पांचवा स्थान प्राप्त किया। 2014 में राष्ट्रमंडल खेलों में राहेलु ने कुल 185 किलोग्राम वज़न उठा कर रजत पदक जीता।
सोवियत अंतरिक्ष कार्यक्रम

स्पुतनिक और वोस्तोक

सोवियत अंतरिक्ष कार्यक्रम सोवियत संघ के पांच साल की योजना से बंधा था। और शुरू से सोवियत सेना के समर्थन पर निर्भर थी। हालांकि वह "एकल एकाग्रता अंतरिक्ष यात्रा का सपना द्वारा संचालित" था। कोरोलेव आम तौर पर इसे एक गुप्त रखा है, कि वह 1949 में सोवियत संघ का पहला परमाणु बम परीक्षण के बाद सैन्य परियोजनाओं विशेष रूप से पर काम कर रहे। इसके बावजूद, जानवरों के साथ पहला सोवियत रॉकेट जुलाई 1951 में लॉन्च किया। दो कुत्तों 101 किमी ऊंचाई तक पहुंचने के बाद जिंदा बरामद किए गए। अमेरिका की पहली इस तरह की उपलब्धि से दो महीने पहले ही यह किया। यह और बाद की उड़ानों से सोवियत संघ अंतरिक्ष दवा के साथ मूल्यवान अनुभव प्राप्त करे गए। 
क्योंकि अपनी वैश्विक रेंज और लगभग पांच टन की बड़ी पेलोड की, विश्वसनीय आर-7 परमाणु हथियार के लिए एक रणनीतिक वितरण प्रणाली के रूप में ही नहीं प्रभावी था। बल्कि यह अंतरिक्ष वाहन के लिए एक उत्कृष्ट आधार के रूप में था। अंतर्राष्ट्रीय भूभौतिकीय वर्ष के दौरान 1955 जुलाई में संयुक्त राज्य अमेरिका ने एक उपग्रह लांच करने के लिए अपनी योजना की घोषणा की। इससे सोवियत नेता निकिता ख्रुश्चेव को अपनी योजना राजी करने में कोरोलेव को फायदा हुआ। उन्होंने यह अमेरिका को हरने के लिए उनसे पहले यह करने की योजना बनाई।  योजना ( स्पुतनिक) को पृथ्वी की परिक्रमा उपग्रहों को अंतरिक्ष का ज्ञान प्राप्त करने के लिए अनुमोदित किया गया। अतिरिक्त विकास में एक मानवयुक्त पृथ्वी की कक्षा 1964 से उड़ान और एक मानव रहित चंद्र मिशन के लिए योजना बनाई।
पहली एक स्पुतनिक के बाद यह सफल प्रचार तख्तापलट साबित हुई। कोरोलेव-अब केवल गुमनाम से "रॉकेट अंतरिक्ष प्रणालियों के मुख्य डिजाइनर" के रूप में सार्वजनिक रूप से ज्ञात हुए। कोरोलेव ने मानवयुक्त कार्यक्रम में तेजी में लायी। जिनमें जेनिट कार्यक्रम से डिजाइन वोस्तोक अंतरिक्ष यान का निर्माण करने के साथ जोड़ दिया गया था। कोरोलेव ने 1968-1970 के लिए में मंगल ग्रह पर मानव दौरे के लिए पर्याप्त योजना बनाई। यह योजना को चंद्रमा पर उतरने के अमेरिका के लक्ष्य की तुलना में काफी अधिक महत्वाकांक्षी थे।

अनुदान और समर्थन

सोवियत अंतरिक्ष कार्यक्रम रणनीतिक रॉकेट बल आईसीबीएम को सैन्य अनुदान के रूप में माध्यमिक था। पश्चिम का मानना था कि एक ओर जहां ख्रुश्चेव व्यक्तिगत रूप से प्रचार उद्देश्य के लिए प्रत्येक नए अंतरिक्ष मिशन का आदेश दिया। और सोवियत नेता कोरोलेव और अन्य प्रमुख डिजाइनरों के साथ एक असामान्य रूप से करीबी रिश्ता था। ख्रुश्चेव अंतरिक्ष की खोज के बजाय मिसाइलों पर जोर दिया था और अपोलो के साथ प्रतिस्पर्धा में कोई दिलचस्पी नहीं थी। 
जबकि सरकार और कम्युनिस्ट पार्टी के कार्यक्रम की सफलताओं का इस्तेमाल प्रचार औजार के रूप में किया। राजनीतिक कारणों के आधार पर मिशन के लिए व्यवस्थित योजना दुर्लभ थी। एक अपवाद 1963 में वैलेंटिना तेरेश्कोवा, अंतरिक्ष में पहली महिला होने के नाते वोस्तोक 6 पर था। मिशन रॉकेट उपलब्धता या तदर्थ कारणों के बजाय वैज्ञानिक उद्देश्यों के आधार पर योजना बनाई जाती थी। उदाहरण के लिए, फरवरी 1962 में सरकार ने अचानक एक साथ दो वोस्टॉकस महत्वाकांक्षी मिशन का आदेश दिया।
ईटावा

यह गांव राजस्थान के सवाई माधोपुर  जिले में स्थित है! यहां पर ईच्छापूर्ण हनुमान जी का मंदिर राजस्थान के अलावा आस-पास के राज्यों तक प्रसिद्ध है! मंदिर प्रांगण में हनुमान जी की प्रतिमा इतनी भव्य व प्राचीन हैं जो बरबस दर्शनार्थी को अपनी और आकर्षित करती है! केंसर जैसी घातक बीमारियों को जड़ से खत्म करने के लिए मशहूर यह मंदिर सम्पूर्ण राजस्थान में जाना जाता है!
२०१९ जी २० रियाद सम्मेलन

२०१९ जी -20 रियाद सम्मेलन ग्रुप ऑफ ट्वेंटी (जी-20) की पन्द्रहवीं बैठक होगी। यह सउदी अरब के शहर रियाद में होगी। सउदी अरब में आयोजित होने वाला यह पहला जी -20 शिखर सम्मेलन होगा।
चिंग राजवंश

शुरुआत

चिंग राजवंश की स्थापना जुरचेन लोगों के अइसिन गियोरो परिवार ने की थी जो मंचूरिया से थे। उनके सरदार नुरहाची ने जुरचेन क़बीलों को १६वीं शताब्दी में संगठित किया। सन् १६३५ में उसके पुत्र होन्ग ताईजी ने ऐलान किया की अब जुरचेन एक संगठित मान्छु राष्ट्र थे। इन मान्छुओं ने मिंग राजवंश को दक्षिण मंचूरिया के लियाओनिंग क्षेत्र से बाहर धकेलना शुरू कर दिया। १६४४ में मिंग राजधानी बीजिंग पर विद्रोही किसानों ने धावा बोला और उसपर क़ब्ज़ा कर के तोड़-फोड़ करी। इन विद्रोहियों का नेतृत्व ली ज़िचेंग नाम का पूर्व मिंग सेवक कर रहा था, जिसने अपने नए राजवंश की घोषणा कर दी जिसे उसने 'शुन राजवंश' का नाम दिया। जब बीजिंग पर विद्रोही हावी हुए तो अंतिम मिंग सम्राट ने, जिसे 'चोंगझेन सम्राट' (यानि 'शुभ और आदरणीय सम्राट') की उपाधि मिली हुई थी, आत्महत्या कर ली। फिर ली ज़िचेंग ने मिंगों के सेनापति, वू सांगुइ, के ख़िलाफ़ कार्यवाही की। उस सेनापति ने अपने बचाव के लिए मान्छुओं से संधि कर ली और उन्हें बीजिंग में घुसने का मौक़ा मिल गया। राजकुमार दोरगोन के नेतृत्व में उन्होंने बीजिंग में दाख़िल होकर ली ज़िचेंग के नए शुन राजवंश का ख़ात्मा कर डाला। अब चीन पर मान्छुओं का राज शुरू हो गया और १६८३ तक वे पूरे चीन पर नियंत्रण पा चुके थे।

राजकाल

वैसे तो चिंग सम्राट चीनियों से अलग मान्छु जाति के थे, लेकिन समय के साथ-साथ वे ज़रा-बहुत चीनी संस्कृति अपनाने लगे। चीन में सरकारी सेवा में नियुक्ति के लिए इम्तिहान हुआ करते थे और चिंग राजवंश ने इन्हें जारी रखा। मान्छुओं के साथ-साथ चीनियों को भी सरकारी सेवा में स्वीकार किया गया। १८वीं सदी तक वे चीन की सीमाओं को इतना फैला चुके थे की चीन का अकार न उस से पहले कभी इतना बड़ा था और न ही उसके बाद कभी हुआ।

पतन

समय के साथ-साथ चिंग व्यवस्था में भ्रष्टाचार बढ़ गया और यूरोप के कई देश एवं जापान चीन में हस्तक्षेप करने लगे। उन्होंने ज़बरदस्ती बहुत से चीनी बंदरगाहों पर अपना नियंत्रण कर लिया। जापान १८६७-८ के मेइजी पुनर्स्थापन के बाद बहुत तेज़ी से आधुनिकरण में लगा हुआ था और १८९४-१८९५ के प्रथम चीन-जापान युद्ध में जापान ने चीन को पराजित कर दिया। १९११-१९१२ में क्रान्ति हुई और चिंग राजवंश सत्ता से हट गया। औपचारिक रूप से चीन एक गणतंत्र बन गया हालांकि फ़ौज के सेनापतियों में आपसी झड़पें चलती रहीं। अंतिम चिंग सम्राट पूयी को कुछ ही दिनों के लिए बीजिंग में सम्राट के रूप में जुलाई १९१७ में बहाल किया गया लेकिन फिर निकाल दिया गया। १९३२ से १९४५ में जापानियों का मंचूरिया पर क़ब्ज़ा रहा और उन्होंने उसे एक मंचूकूओ नामक स्वतन्त्र राष्ट्र के रूप में व्यवस्थित किया (जिसपर उनका नियंत्रण था)। उन्होंने इसका सम्राट भी पूयी को बनाया। लेकिन द्वितीय विश्वयुद्ध में १९४५ में जापान की हार के बाद चिंग राजवंश हमेशा के लिया सत्ता से हट गया।
२८९५ ईसा पूर्व

२८९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महाराष्ट्र भूषण पुरस्कार

स्वरुप

पुरस्कार में ₹ १० लाख नगद, स्मृतिचिह्न और प्रमाणपत्र दिया जाता है। इस पुरस्कार के लिए महाराष्ट्र सरकार द्वारा तय की गई कमेटी विजेता का निर्णय लेती है।
धर्मात्मा

संक्षेप

धनवान, शक्तिशाली और प्रभावशाली सेठ धर्मदास (प्रेमनाथ) एक महलनुमा हवेली में आर्थिक रूप से सुरक्षित जीवन व्यतीत करता है। उन्हें उन सभी लोगों की सहायता करने के लिए जाना जाता है जो मदद की किसी भी उम्मीद से परे हैं। इससे उन्हें "धर्मात्मा" के रूप में जाना जाता है। लेकिन सेठ धर्मदास अपनी कोठरी में कई कंकाल छुपाये रखा है और एक गैंगस्टर के रूप में समानांतर जीवन जीता है। 
एकमात्र व्यक्ति जिससे धर्मदास नफरत करता है और डरता है, वह कोई और नहीं बल्कि उसका अपना ही बेटा रणबीर (फ़िरोज़ ख़ान) है। उसने कसम खाई है कि वह अपने पिता के काले कारनामों से कभी समझौता नहीं करेगा और उन्हें बेनकाब करने की धमकी देता है। धर्मदास ने कभी भी किसी भी नश्वर के हाथों आत्मसमर्पण या हार नहीं मानी है। वह कभी भी ऐसा करने पर विचार भी नहीं करेंगे - भले ही इसका मतलब रणबीर की मृत्यु हो।
उरवा इब्न जुबैर

जीवनी

वह जुबैर इब्न अल-आलम और असमा 'बिन्त अबू बकर के पुत्र थे।
बाइकोल भाषा

बाइकोल विश्व की एक प्रमुख भाषा है।
बालू महेंद्र

फिल्म कैरियर

एक निर्देशक के रूप में उनकी पहली फिल्म कोकिला थी, यह एक कन्नड़ फिल्म थी, जिसने उन्हें राष्ट्रीय पुरस्कार दिलाया। एज़्हीयाथा कोलंगल (1979)तमिल में उनकी पहली निर्देशित फिल्म थी। उन्हें तमिल के कुछ फिल्म निर्माताओं में माना जाता है, जो दृश्य रूप में कहानी कह सकने की योग्यता रखते हैं। वे अपनी फिल्मों का पटकथा लिखते हैं, कैमरा संभालते हैं और स्वयं फिल्म का संपादन भी करते हैं, इस तरह अपनी रचनात्मक परिणामों पर उनका सही नियंत्रण रहता है।
कन्नड़ में फिल्म बनाने के पहले उन्होंने के.एस.सेतुमाधवन और पी.एन.मेनन जैसे निर्देशकों को लिए मुख्यत: मलयालम में काम किया एसके बाद वे सीधे तमिल और मलयालम भाषाओं की फित्मों के निर्देशन की ओर मुड़ गए।
उन्होंने हिन्दी में कमल हसन और श्रीदेवी के साथ सदमा फिल्म बनायी जो उनकी अपनी तमिल फित्म मुंदरम पिराई की रीमेक थी। इस फिल्म को उनके द्वारा बनायी गई फिल्मों में बेहतरीन माना जाता है। यह फिल्म दो मुख्य पात्रों के बीच रिश्ते में शामिल भावनाओं को बहुत ही अच्छे ढंग से दर्शाती है। उनके द्वारा बनाई गई एक अन्य हिंदी फिल्म और एक पेम कहानी है जो एक युवा और उलकी नौकरानी के बीच के प्रेम के बारे में है और इसे यथार्थवादी और सरल तरीके से दर्शाया गया है। उन्होंने एक मलयालम फिल्म यात्रा का निर्देशन किया जिसका तमिल में रीमेक किया गया था।
ऐसा माना जाता है कि महेंद्र ने डैविड लीन की फिल्म द ब्रीज इन द रिवर क्वाई की शुटिंग देखी और इतने प्रभावित हुए कि उन्होने फिल्मकार बनने का निर्णय ले लिया।
फिल्म निर्देशक मणि रत्नम ने अपनी पहली कन्नड़ फिल्म पल्लवी अनु पल्लवी के छायांकन पर कार्य के लिए महेन्द्र से संपर्क किया। यह बताया गया है कि उन्होने रत्नम के साथ काम करने मना कर दिया क्योंकि वे उन्हें उस समय एक नौसिखिया के रूप में मानते थे। उसके बाद से ही उन्होने रत्नम को उनके 'संक्रामक उत्साह' के लिए प्रशंसा किया। जब भी रत्नम ने उनसे संपर्क किया उन्होंने काम करने में झिझक महसूस नहीं किया। इसकी बजाय वे फिल्म को उत्साहपूर्वक करने पर तभी सहमत होते थे जब रत्नम उनसे मिलते और कहानी सुनाते थे।
एक छायाकार के रूप में महेंद्र की क्षमता ने कहानी को आगे बढ़ाने के एक प्रभावकारी माध्यम के रूप में दृश्यों के उपयोग में सहायता किया। उन्होंने तमिल सिनेमा में एक क्रांतिकारी परिवर्तन किया, उन्होने लालफीताशाही, भ्रष्टाचार और बुढ़ापे जैसे सामाजिक मुद्दों को संध्या रागम जैसी फिल्मों में उठाया. उनकी फिल्मों में महिलाएं दृढ़ता से बाहर आईं जैसा कि विदु (तमिलियन) में देखा जा सकता है।
बाद के दिनों में, उनकी फिल्मों ने बॉक्स ऑफिस पर क्लिक नहीं किया और उसकी वित्तीय स्थिति भी उतनी अच्छी नहीं रही, जिसका उन्होने एक साक्षात्कार में उल्लेख किया है।
महाविज्ञान

महाविज्ञान (Big Science) से आशय वृहद आकार की वैज्ञानिक परियोजना से है जो राष्ट्रीय सरकारों द्वारा या कई सरकारों द्वारा मिलकर वित्तपोषित होतीं हैं। इसका चलन द्वितीय विश्वयुद्ध के समय औद्योगिक देशों में देखने को मिला। उदाहरण के लिए वृहद् हेड्रॉन कोलाइडर (Large Hadron Collider), जिसका बजट 5 से 10 बिलियन अमेरिकी डॉलर है, को महाविज्ञान कह सकते हैं।
अली अक़बर ख़ाँ

जन्म व शिक्षा

अली अक़बर ख़ाँ का जन्म 14 अप्रैल 1922 को वर्तमान बांग्लादेश में स्थित कोमिला ज़िले के शिबपुर गाँव में "बाबा" अलाउद्दीन खाँ और मदीना बेगम के घर हुआ। इन्होंने अपनी गायन तथा वादन की शिक्षा अपने पिता से दो वर्ष की आयु में प्रारम्भ की। इन्होंने अपने चाचा, फ़कीर अफ़्ताबुद्दीन से तबला भी सीखा। उस्ताद अल्लाउद्दीन खाँ ने इन्हें कई अन्य वाद्यों मे भी पारंगत किया, पर अन्तत: निश्चय किया कि इन्हें सरोद पर ही ध्यान देना चाहिए। कई वर्षों के कठिन प्रशिक्षण के बाद इन्होने अपनी पहली प्रस्तुति लगभग 13 वर्ष की आयु में दी। २२ वर्ष की आयु में वे जोधपुर राज्य के दरबारी संगीतकार बन गए।

लोकप्रियता की सीढ़ियों पर

आपने पूरे भारत मे प्रस्तुतियां दीं, सराहे गये और भारतीय शास्त्रीय संगीत को व्यापक बनाने के लिये कई विश्व यात्रायें कीं। यहां यह बात ध्यान देने योग्य है कि आप अमेरिका में (अलीस्टेर कूक के "ऒमनीबस" में, १९५५) टेलीविजन प्रस्तुति देने वाले पहले भारतीय शास्त्रीय संगीतज्ञ थे। भारतीय शास्त्रीय संगीत के अध्यापन और प्रसार के लिये, १९५६ मे इन्होने कोलकाता में अली अकबर संगीत महाविद्यालय की स्थापना की। दो साल बाद, बर्कले, कैलिफोर्निया (अमेरिका), में इसी नाम से एक और विद्यालय की नींव रखी, १९६८ में यह विद्यालय अपने वर्तमान स्थान सान रफ़ेल, कैलिफोर्निया, कैलिफोर्निया आ गए। सान रफ़ेल स्कूल की स्थापना के साथ ही अली अकबर खां, संयुक्त राष्ट्र अमेरिका में ही बस गए थे, यद्यपि यात्राएं करते रहे। फिर भी अस्वस्थता के कारण कम हो गया था। १९८५ में, इन्होंने अली अकबर महाविद्यालय की एक और शाखा बेसिल, स्विट्ज़रलैंड में स्थापित की थी।
वे अल्प समय में ही एक राग का स्वरूप प्रस्तुत करने में सिद्धहस्त थे, जिसके कारण पिछले दशक में 78 आरपीएम के छोटे रिकार्डों पर वे छाए रहे। उनकी लंबी मंच प्रस्तुतियाँ सामान्यत: शांत एवं सरल संगीत के आलाप और जोड़ से शुरु होकर द्रुत गत और झाले की तरफ जाती हैं, जो सीनिया बीनकार शैली का विशेषता थी। साथ ही वे दो वाद्य यंत्रों के बीच होने वाले "सवाल जवाब" को प्रस्तुत करने वाले संगीतज्ञों का बेहतरीन उदाहरण हैं।
खाँ साहब ने कई शास्त्रीय जुगलबंदियों में भाग लिया। उसमें सबसे प्रसिद्ध जुगलबंदी उनके समकालीन विद्यार्थी एवं बहनोई सितार वादक रवि शंकर एवं निखिल बैनर्जी के साथ तथा वायलन वादक एल सुब्रह्मण्यम भारती जी के साथ है। विलायत ख़ान के साथ भी उनकी कुछ रिकार्डिंग उपलब्ध हैं। साथ ही उन्होंने कई पाश्चात्य संगीतकारों के साथ भी काम किया।

मत्यु

सरोद वादक अली अकबर खान का 88 वर्ष की उम्र में 19 जून 2009 को सेन फ्रांसिस्को, संयुक्त राज्य अमेरिका में निधन हो गया। वे लम्बे समय से किडनी की बीमारी से जूझ रहे थे।
1973 मोंटे कार्लो मास्टर्स

पुरुष एकल

इली नास्तासे ने  ब्योन बोर्ग को 6-4, 6-1, 6-2 से हराया।
पोषक तत्व

एक पोषक तत्व या पोषकतत्व वह रसायन होता है, जिसकी आवश्यकता किसी जीव के उसके जीवन और वृद्धि के साथ साथ उसके शरीर के उपापचय की क्रिया को चलाने के लिए भी पड़ती है और जिसे वो अपने वातावरण से ग्रहण करता है। पोषक तत्व वह पदार्थ हैं जो शरीर को समृद्ध करते हैं। यह ऊतकों का निर्माण और उनकी मरम्मत करते हैं, यह शरीर को उष्मा और ऊर्जा प्रदान करते हैं और यही ऊर्जा शरीर की सभी क्रियाओं को चलाने लिए आवश्यक होती है। पोषक तत्वों के सेवन के विभिन्न तरीके हैं, जहां प्राणी यह तत्व अपने भोजन से प्राप्त करते हैं, वहीं पादप इनको अपनी जड़ों के माध्यम से सीधे मिट्टी से या अपने वातावरण से प्राप्त करते हैं। कुछ पौधे, जिन्हें मांसभक्षी पादप कहा जाता है पहले कीट, पतंगो आदि को बाहर अपने पाचक रस से पचा कर फिर उनसे प्राप्त पोषक तत्वों को चूस लेते हैं। पोषक तत्वों के प्रभाव उनकी ली गयी खुराक पर निर्भर करते हैं। 
जैविक पोषक तत्वों में कार्बोहाइड्रेट, वसा, प्रोटीन (अमिनो अम्ल) और विटामिन शामिल हैं। अकार्बनिक रासायनिक यौगिकों, जैसे खनिज लवण, पानी और ऑक्सीजन को भी पोषक तत्व माना जा सकता हैं। किसी जीव को एक पोषक तत्व किसी बाहरी स्रोत से लेने की आवश्यकता तब पड़ती है जब उसका शरीर इनकी पर्याप्त मात्रा का संश्लेषण स्वयं उसके शरीर में नहीं कर पाता। जिन पोषक तत्वों की आवश्यकता अधिक मात्रा में पड़ती है उन्हें स्थूल पोषक तत्व कहते हैं; इसी तरह सूक्ष्म पोषक तत्व कम मात्रा में जरूरी होते हैं।//;?
सेनबाग उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

सेनबाग उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
मधु मुस्कान

मधु मुस्कान हिन्दी में प्रकाशित होने वाली एक लोकप्रिय साप्ताहिक बाल पत्रिका है।
माउस

'माउस' संगणकों में इस्तेमाल होने वाला एक इनपुट उपकरण है। यह कर्सर को चलाकर पटल के वांछित स्थान पर उसे ले जाने तथा इसका नोद्य (बटन) दबाकर उचित विकल्प चुनने में मदद करता है। यह एक छोटा सा यन्त्र है जो कड़े समतल सतह पर हथेली में पकड़कर चलाया जा सकता है। इसमें कम से कम एक नोद्य (बटन) लगा रहता है और कभी-कभी तीन से पाँच नोद्य (बटन) तक लगे रहते हैं। इसमे साधारणत: दो नोद्य तथा पटल (स्क्रीन) पर कर्सर (वैकल्पिक पेंसिल) उपर नीचे ले जाने के लिए एक गोलाकार नोद्य होता है। यह विशेषकर चियोसा (ग्राफिकल यूज़र इन्टरफेस) के लिए महत्वपूर्ण है।

उपयोग

जब हमें कम्प्यूटर पर दिखाई दे रही किसी वस्तु को छूना या उसे चुनना होता है तो ऐसा हम माउस की मदद से करते हैं। माउस को हिलाने से उसके नीचे लगा गोलाकार पहिया स्क्रीन पर दिख रही पेंसिल/तीर (कर्सर) को उपर या नीचे जाने का निर्देश भेजता है। जब हम माउस के उपर लगे बटन को दबाते हैं तो उस वक्त पटल पर तीर जिस वस्तु के उपर होता है वह चुन ली जाती है। जैसे इस पृष्ठ पर दिये हुए किसी कडी तक हमें जाना है तो अपने माउस को हिलाकर तीर को वहाँ तक ले जाना होगा। फिर बटन दबाकर (क्लिक करने) से हम उस कडी को चुनते हैं।